# Hackató

Una hackató o marató de furoners (també conegut com a hackaton, hack day, hackfest o codefest) és un esdeveniment en el qual els programadors informàtics i altres persones involucrades en el desenvolupament de programari, inclòs dissenyadors gràfics, dissenyadors d'interfícies i gestors de projectes, col·laboren intensament en els projectes de programari. De tant en tant també hi ha un component de maquinari.
Es tracta d'una experiència col·lectiva per fer un projecte de programari en un temps limitat. Les hackatons solen durar entre un dia i una setmana. Algunes hackatons serveixen només per a fins educatius o socials, encara que en molts casos l'objectiu és crear un programari utilitzable. Les hackatons tendeixen a tenir un enfocament específic, que pot incloure el llenguatge de programació utilitzat, el sistema operatiu, una aplicació, etc. En altres casos, no hi ha cap restricció sobre el tipus de programari sobre el qual versa la trobada.

## Etimologia

És un mot creuat fet de hacker, mot anglès per furoner, i marató. La paraula «hack» s'utilitza en el sentit de la programació lúdica i exploratòria, i no el seu significat més alternatiu com una referència als delictes informàtics. El terme sembla haver estat creat de forma independent tant pels desenvolupadors d'OpenBSD i per l'equip de màrqueting de Sun Microsystems, que foren els primers a usar-lo l'any 1999.
Aparent primer ús del terme, mitjançant OpenBSD, feia referència a un esdeveniment de desenvolupament criptogràfic celebrat a Calgary (Canadà) el 4 de juny de 1999, on 10 desenvolupadors es van unir per tractar sobre els problemes legals causats per les regulacions d'exportació de programari criptogràfic als Estats Units d'Amèrica. Per a Sun Microsystems, l'ús es refereix a un esdeveniment fet durant el congrés sobre JavaOne fet el mes de juny de 1999 i on John Gage va desafiar als assistents a escriure un programa en Java per comunicar-se amb altres usuaris de la nova Palm V a través del port d'infrarojos i registrar a Internet. L'esdeveniment va ser batejat com a hackató.
A partir de mitjans de la dècada del 2000, les hackatons es van estendre i van començar a ser més habituals per a les empreses i els inversors de capital de risc, com una manera de desenvolupar ràpidament noves tecnologies, especialment relacionades amb el programari, i per localitzar noves àrees d'innovació i finançament. Algunes empreses importants van néixer d'aquestes hackatons, com per exemple GroupMe, que va començar com un projecte en una hackató programada dins la conferència TechCrunch Disrupt del 2010, i que el 2011 fou adquirida per Skype per 85 milions de dòlars. Un altre exemple seria el del programari PhoneGap va començar com un projecte desenvolupat durant un iPhoneDevCamp, que més tard seria conegut com a iOSDevCamp, de l'any 2008. Els que varen enginyers desenvolupar el PhoneGap i l'entorn PhoneGap i Nitobi foren comprats per Adobe el 2011 per una suma de diners no revelada. El terme hackató també s'ha utilitzat com un terme més general, centrat en els esforços d'innovació, que inclou els no programadors i membres de la comunitat, com en el cas de hackatons cíviques de Palo Alto, Honolulu o Oakland.

## Estructura

Una hackató sol començar amb una o més presentacions sobre l'esdeveniment i el tema específic de l'esdeveniment, si s'escau. Després els participants suggereixen idees i formen equips, basats en els interessos i habilitats individuals. A continuació, el treball principal de la hackató comença, i pot durar de diverses hores o fins i tot, dies. Per a les hackatons que duren 24 hores o més, especialment les més competitives, el dinar sol ser informal, i els participants sovint subsisteixen amb menjar ràpid i begudes energètiques. El mateix passa amb el dormir, on és habitual veure participants dormint en sacs. En acabar les hackatons, com a norma general, hi ha una sèrie de presentacions en què cada grup presenta els seus resultats. A vegades s'introdueix un element de competitiu entre els diferents projectes, en el qual un panell de jutges selecciona els equips guanyadors, i es donen premis. En moltes hackatons, els jutges estan formats pels organitzadors i patrocinadors. En hackatons com BarCamp, que són organitzades per la comunitat de desenvolupament, com iOSDevCamp, els jutges són generalment els seus companys i col·legues. Aquests premis són, de vegades, una quantitat substancial de diners. Per exemple a la hackató de jocs socials de la conferència TechCrunch Disrupt es van oferir 250.000 dòlars per als guanyadors mentre que en una controvertida hackató del 2013 dirigida per Salesforce.com hi havia un premi d'un milió de dòlars per als guanyadors.

## Tipus de hackatons
### Per tipus d'aplicació

Quan una hackató s'organitza en funció del tipus d'aplicació que es vol desenvolupar, aquestes es poden organitzar de múltiples maneres, així com pot variar el seu finançament. Algunes hackatons són organitzades i patrocinades per determinades empreses per centrar-se en una plataforma determinada, com aplicacions mòbils, sistemes operatius d'escriptori, desenvolupament web o de desenvolupament de videojocs. Per exemple, la Hackató app mòbil com Over the Air, que es va celebrar a Bletchley Park (Anglaterra, Regne Unit), es van poder veure una gran quantitat de patrocinis i interès social. Hactakons com la Music Hack Day, porten més de 30 edicions arreu del món dedicant-se a desenvolupar software i hardware relacionat amb l'empresa musical. Una de les ciutats on se celebra aquest esdeveniment és Barcelona. Altres hackatons, centrades en el desenvolupament de software per a telefonia móvil han permès el desenvolupament de sistemes operatius com Android, iOS i MeeGo. o jocs per a ordinador, tauletes, etc. coneguts com game jams. El març del 2014 es va celebrar a Barcelona l'Augmented Reality Games - Barcelona Hackathon 2014 una hackató de 12 hores en la que 22 participants van desenvolupar aplicacions i jocs de realitat augmentada. L'esdeveniment va reunir a sis equips de desenvolupadors i creatius, els quals podien crear un joc que respongués a una de les següents categories de realitat augmentada: joc de taula, joc d'instal·lació, joc educatiu o joc emmarcat sobre la ciutat de Barcelona. Els projectes van ser valorats d'acord amb criteris concrets, com per exemple la creativitat, originalitat i innovació, o el nivell de perfeccionament de l'aplicació.
La TV Hackfest s'ha fet a Londres i San Francisco, centrant-se principalment en tecnologies per al món de la televisió i la pantalla social. De la mateixa manera la Corporació Catalana de Mitjans Audiovisuals va organitzar una hackató per dissenyar aplicacions que connectessin la TV amb el telèfon mòbil.

### Per tipus de llenguatge

Hi ha hagut hackatons dedicades a la creació d'aplicacions que utilitzen un llenguatge específic o un marc, com JavaScript, HTML5 o Ruby on Rails. Algunes hackatons se centren en aplicacions que fan ús de la interfície de programació d'una empresa i/o de fonts de dades. Un dels esdeveniments públicament més coneguts és fet per Yahoo! que des del 2006 (originalment conegut com a Hack Day, i després Open Hack Day), ha organitzat una hackató anual centrada en l'ús de l'API per a Yahoo, a més d'APIs de llocs web propietat de Yahoo, com Flickr. Google també ha realitzat esdeveniments similars per als seus APIs, igual que la companyia de guia de viatges Lonely Planet. Foursquare va dur a terme una gran hackató a escala mundial l'any 2011, en la que més de 500 desenvolupadors de més de 30 places diferents del planeta van competir per crear aplicacions utilitzant l'API d'aquesta empresa. Una segona hackató de Foursquare, el 2013, hi havia al voltant de 200 desenvolupadors.

### Com a tribut o homenatge

Un gran nombre de hackatons arreu del món s'han planificat en memòria de programador d'ordinadors i activista a internet Aaron Swartz, mort l'any 2013.

### Per ideologia

Hi ha hagut una sèrie de hackatons dedicades a millorar la governança, i en concret la convicció de la necessitat d'un govern obert. Un d'aquests esdeveniments, celebrat el 2011, fou organitzat pel Congrés dels Estats Units. En aquest esdeveniment, anomenat #HackWeTrust, la Cambra de Representants va obrir les portes a la transparència a través de tecnologia. Hi ha hackatons celebrades amb l'objectiu de millorar el trànsit a la ciutat. També hi ha hagut una sèrie de hackatons dedicades a la millora de l'educació i en menor escala, centrant-se específicament en el camp de l'educació de la geografia. La Random Hacks of Kindness és un altre coneguda hackató pensada en el desenvolupament de respostes enfront catàstrofes naturals.

### Hackatons internes al món empresarial

Algunes companyies, com Facebook i Google, sostenen hackatons internes per promoure la innovació de nous productes pel seu personal. Per exemple, el botó de Facebook Like va ser concebut com a part d'una hackató. La NASA també ha organitzat diferents hackatons, la del 2014 es va celebrar de forma a diferents ciutats de l'àmbit castellanoparlant connectades de forma virtual, entre les quals València i Palma.

### Grups demogràfics

Algunes hackatons estan destinades només per als programadors d'un determinat grup demogràfic, com adolescents, estudiants universitaris, o dones.
Diverses hackatons s'organitzen per grups d'estudiants universitaris relacionats amb la informàtica, com ara les de UCLA, HackTX a la Universitat de Texas a Austin, StudentHack a la Universitat Metropolitana de Manchester, PennApps a la Universitat de Pennsilvània, MHacks a la Universitat de Michigan, i-hack a la Universitat Yale, i HackMIT al Massachusetts Institute of Technology. Aquestes són sovint hackatons de caràcter competitiu, amb premis proporcionats per la Universitat o pels patrocinadors relacionats amb la programació. En general són obertes als estudiants universitaris de totes les universitats.

### Per aplicacions úniques

En algunes hackatons, tot el treball es basa en la millora d'una sola aplicació, com un sistema operatiu, un llenguatge de programació, o un sistema de gestió de continguts. Aquest tipus d'esdeveniments són sovint coneguts com a esprints o esprints de codi, i són especialment populars per als projectes de programari de codi obert, on els esprints o hackatons són de vegades l'única oportunitat per als desenvolupadors de trobar-se cara a cara. A diferència d'altres hackatons, aquests esdeveniments poques vegades inclouen un element competitiu. La hackató anual per treballar en el sistema operatiu OpenBSD, celebrada des de 1999, és un d'aquests esdeveniments, i es creu que en una de les seves hackatons pioneres pot tenir el seu origen la paraula hackató. Els llenguatges de programació que han tingut aquest tipus de hackatons inclouen Perl (tant per al desenvolupament i de control de qualitat), Haskell Scala i l'intèrpret PyPy per Python. Drupal i MediaWiki són altres aplicacions que tenen hackatons pròpies de desenvolupament de software.

## Referències

* ↑ «Hackató». Cercaterm. TERMCAT, Centre de Terminologia.
* 1 2 3 4 5 6 Leckart, Steven. «The Hackathon Is On: Pitching and Programming the Next Killer App» (en anglès). Wired, 17-02-2012. [Consulta: 6 març 2014].
* 1 2 3 4 Bracy, Catherine (Setembre 2013). "Why good hackers make good citizens" a TED Talks. [Consulta: 4 març 2014] (en anglès)
* ↑ Steinberg, Daniel H «Java Grande pushes Java toward new heights» (en anglès). CNN, 01-09-1999 [Consulta: 6 març 2014].
* ↑ Johnson, Dave. «PhoneGap: It's Like AIR for the IPhone» (en anglès). PhoneGap Blog. Adobe Systems Inc. All rights reserved. Arxivat de l'original el 2013-03-10. [Consulta: 6 març 2014].
* ↑ Rao, Leena. «Adobe Acquires Developer Of HTML5 Mobile App Framework PhoneGap Nitobi» (en anglès). Techcrunch. Aol Tech. [Consulta: 6 març 2014].
* ↑ «Call for Entries is Now Closed.» (en anglès). Palo Alto Apps Challenge 2014. Arxivat de l'original el 2020-05-27. [Consulta: 6 març 2014].
* ↑ Biddle, Sam. «The "Biggest Hackathon Prize In History" Was Won By Cheaters» (en anglès). Valleywag, 22-11-2103. Arxivat de l'original el 2013-11-24. [Consulta: 20 març 2014].
* ↑ Williams, Alex. «Two Harvard University Alum Win Disputed Salesforce $1M Hackathon Prize At Dreamforce [Updated]» (en anglès). TechCrunch, 21-11-2013. [Consulta: 20 març 2014].
* ↑ Hackers Get Hired At Bletchley Park, HuffPost Tech UK, September 19, 2011
* ↑ «AT&T Mobile App Hackathon 2011». Arxivat de l'original el 2011-12-21. [Consulta: 21 desembre 2011].
* ↑ «Music Hack Day homepage». Musichackday.org. Arxivat de l'original el 2020-05-10. [Consulta: 9 octubre 2013].
* ↑ Bolaños, Vicky «Aplicaciones que relacionan música y neurociencia en el Barcelona Music Hack Day» (en castellà). RTVE.es, 15-06-2013 [Consulta: 2 abril 2014].
* ↑ «Android Hackathon» (en anglès). Android Hackathon, 13-03-2010. Arxivat de l'original el 2013-10-06. [Consulta: 27 març 2014].
* ↑ «iOSDevCamp 2011 Hackathon» (en anglès). Iosdevcamp.org. [Consulta: 27 març 2014].
* ↑ «N9 Hackathon» (en anglès). Metalab.at. [Consulta: 27 març 2014].
* ↑ «Hackató per a desenvolupar jocs de realitat augmentada». Ajuntament de Barcelona [Consulta: 1r abril 2014].
* ↑ «TV Hackfest homepage» (en anglès). Hackfest.tv, 27-03-2014. Arxivat de l'original el 2012-08-31. [Consulta: 27 març 2014].
* ↑ «Article on TV Hackfest San Francisco» (en anglès). Techzone360.com, 19-12-2012. [Consulta: 27 març 2014].
* ↑ «PDF of Feature article on TV Hackfest in AIB The Channel» (PDF) (en anglès). Arxivat de l'original el 2014-02-26. [Consulta: 27 març 2014].
* ↑ CCMA «La "hackató" de la CCMA» (Video). Generació digital. CCMA, 25-03-2014 [Consulta: 1r abril 2014].
* ↑ «downcityjs.com» (en anglès). [Consulta: 3 abril 2014].
* ↑ «HTML5 App Hackathon» (en anglès). Berlin (Alemanya): Appcache Ltd, 2012. Arxivat de l'original el 25 de març 2014. [Consulta: 3 abril 2014].
* ↑ «Pune Rails Hackathon: July 29-30, 2006» (en anglès). Punehackathon.pbworks.com. [Consulta: 30 març 2014].
* ↑ Purple in Bangalore – Inside Yahoo! Open Hack India 2012 Arxivat 2013-10-21 a Wayback Machine., Pushpalee Johnson, 11 d'agost de 2012, YDN Blog
* ↑ Open! Hack! Day!, Flickr blog, September 3, 2008
* ↑ «Google Hackathon – January 22nd, 2011». Yearonelabs.com, 22-01-2011. Arxivat de l'original el 2016-04-14. [Consulta: 30 març 2014].
* ↑ Gilbert, David. «Melbeourne Hack day 7th & 8th November» (en anglès). Melbournehack. Blix. Arxivat de l'original el 2011-04-22. [Consulta: 30 març 2014].
* ↑ Weber, Harrison. «Meet the local winners of Foursquare's first global hackathon» (en anglès). TNW. The Next Web, Inc.. [Consulta: 30 març 2014].
* ↑ Paynter, Ben «Foursquare Hackathon Winner Will Tweet-Shame Your Flabby Abs Into Shape» (en anglès). Fast Company & Inc, 09-01-2013 [Consulta: 30 març 2014].
* ↑ Rocheleau, Matt. «In Aaron Swartz' memory, hackathons to be held across globe, including at MIT, next month». Boston Globe. [Consulta: 17 octubre 2013].
* ↑ Doctorow, Cory. «Aaron Swartz hackathon». Boing Boing. [Consulta: 17 octubre 2013].
* ↑ Sifry, Micah L. «techPresident». Personal Democracy Media. Arxivat de l'original el 15 d’octubre 2013. [Consulta: 11 octubre 2013].
* ↑ «Aaron Swartz Hackathon». [Consulta: 30 octubre 2013].
* ↑ «In #HackWeTrust - The House of Representatives Opens Its Doors to Transparency Through Technology - Sunlight Foundation Blog».
* ↑ Lira, Matt; Steve Dwyer. «CONGRESSIONAL FACEBOOK HACKATHON» (Sumary Report) (en anglès). Arxivat de l'original el 12 de desembre 2012. [Consulta: 1r abril 2014].
* ↑ Kukec, Anna Marie «Hackathon aims to solve traffic problems around region» (en anglès). Daily Herald. Paddock Publications, Inc., 06-05-2013 [Consulta: 1r abril 2014].
* ↑ «Education Hack Day» (en anglès). Baltimore Tech Community.. [Consulta: 1r abril 2014].
* 1 2 Montalbano, Elizabeth «NASA, Microsoft, Google Hosting Hackathon» (en anglès). Information Week, 06-06-2010 [Consulta: 1r abril 2014].
* ↑ Betazeta Networks S.A. «Tercera hackatón mundial de la NASA se desarrollará en ciudades de América Latina» (en castellà). FayerMayer. Betazeta Networks S.A., 07-04-2014 [Consulta: 7 abril 2014].
* ↑ Lipinski, Jed «Female Geeks flex their skills at ladies-only hackathon» (en anglès). Fast Company & Inc, 14-09-2011 [Consulta: 2 abril 2014].
* ↑ «LA Hacks» (en anglès). Los Angeles, CA: University of California Los Angeles. [Consulta: 2 abril 2014].
* ↑ «PennApps» (en anglès). Philadelphia, PA: Penn Engineering. Arxivat de l'original el 14 de desembre 2014. [Consulta: 2 abril 2014].
* ↑ «MHacks» (en anglès). Columbus, OH: Ohacks. [Consulta: 2 abril 2014].
* ↑ «Welcome to the First European Perl Hackathon» (en anglès). Arnhem (Holanda): Ann Barcomb, Philippe Bruhat. [Consulta: 2 abril 2014].
* ↑ «The Next QA Hackathon» (en anglès). The Perl Foundation. [Consulta: 2 abril 2014].
* ↑ «Hac: The Haskell Hackathon» (en anglès). HaskellWiki.
* ↑ «Scalathon 2012» (en anglès). Arxivat de l'original el 1 de gener 2014. [Consulta: 2 abril 2014].
* ↑ «Drupal NYC Hackathon» (en anglès). Dries Buytaert.. [Consulta: 2 abril 2014].
* ↑ «MediaWiki» (en anglès). Wikipedia Foundation. [Consulta: 2 abril 2014].

## Vegeu també

* Codisseny
* Viquimarató